**Dynazty** er en power metal-gruppe fra Stockholm i Sverige.

Historie
--------

Dynazty ble startet i 2007, av gitaristene Rob Love Magnusson og John Berg. Ikke lenge etter ble trommeslager George Härnsten Egg og bassist Joel Fox Apelgren med i bandet. De prøvde seg frem med flere ulike vokalister, før de våren 2008 fant Nils Molin gjennom Myspace. Siden den gang har han vært bandets vokalist og frontmann. 

Deres første album, *Bring The Thunder,* ble lansert den 21. juli 2009.

I 2011 spilte bandet som pauseinnslag på Melodifestivalen en metal-cover av *This is My Life*; sangen hadde vært Sveriges vinnerlåt året før, og ble da sunget av Anna Bergendahl. I februar året etter deltok bandet selv med låten *Land of Broken Dreams*, som kom til andresjansen, men ikke inn blant de 10 finalistene. Samme måned slapp de sitt tredje album *Sultans of Sin*, som ble produsert av Peter Tägtgren. På dette tidspunktet hadde de også fått inn en ny gitarist, Mike Lavér.

De signerte en avtale med Spinefarm Records i 2013, og ga deretter ut sitt fjerde album *Renatus* (latin for *Gjenfødelse*). Dette var et album som markerte en forandring både i bandets lydbilde, tekster og besetning. Tekstene gikk fra typiske 1980-talls temaer som festing og frihet, til å omhandle dypere tanker rundt blant annet dødelighet og spiritualitet. På albumet tok Jonathan Olsson over som bassist. 

Bandet fortsatte i den melodiske retningen på sitt neste album *Titanic Mass*, som ble sluppet i 2016.

I juli 2018 ble det annonsert at de hadde fått kontrakt med AFM Records. I september samme år kom deres sjette album, *Firesign.*

Den 3. april 2020 kom deres sjuende album, *The Dark Delight*. På albumet gjester også Henrik «Gg6» Englund Wilhelmsson, som Nils Molin synger sammen med i bandet Amaranthe. På grunn av koronaviruspandemien fikk de ikke mulighet til å turnere med det nye materialet mens det var ferskt.

Diskografi
----------

| År | Detaljer |
| --- | --- |
| 2009 | ***Bring the Thunder**** Utgitt: 21. Juli 2009
* Produsent: Chris Laney
* Plateselskap: Perris Records
* Format: CD
 |
| 2011 | ***Knock You Down**** Utgitt: 20. April 2011
* Produsent: Michael Vail Blum
* Plateselskap: StormVox Records
* Format: CD
 |
| 2012 | ***Sultans of Sin**** Utgitt: 29. Februar 2012
* Produsent: Peter Tägtgren
* Plateselskap: SoFo Records
* Format: CD, LP
 |
| 2014 | ***Renatus**** Utgitt: 31. Mars 2014
* Produsent: Dynazty
* Plateselskap: Spinefarm Records
* Format: CD
 |
| 2016 | ***Titanic Mass**** Utgitt: 15. April 2016
* Produsent: Dynazty
* Plateselskap: Spinefarm Records
* Format: CD
 |
| 2018 | ***Firesign**** Utgitt: 28. September 2018
* Produsent: Dynazty
* Plateselskap: AFM Records
* Format: CD
 |
| 2020 | ***The Dark Delight**** Utgitt: 3. April 2020
* Produsent: Dynazty
* Plateselskap: AFM Records
* Format: CD
 |

Referanser
----------

1. 1 2 3 4 5  «Diskografi». dynaztyfanclub.com. Besøkt 17. juli 2020.

Eksterne lenker
---------------

* (en) Offisielt nettsted Rediger på Wikidata

* (en) Dynazty – kategori av bilder, video eller lyd på Commons Rediger på Wikidata
* (en) Dynazty på Apple Music Rediger på Wikidata

* (en) Dynazty på Discogs Rediger på Wikidata

* (en) Dynazty på MusicBrainz Rediger på Wikidata

* (en) Dynazty på Encyclopaedia Metallum Rediger på Wikidata

* (en) Dynazty på SoundCloud Rediger på Wikidata

* (en) Dynazty på Spotify Rediger på Wikidata

* (en) Dynazty på Songkick Rediger på Wikidata

* (en) Dynazty på Last.fm Rediger på Wikidata

* (en) Dynazty på Genius — sangtekster Rediger på Wikidata

* (en) Dynazty på AllMusic Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** BNF **·** BNF (data) **·** MusicBrainz **·** Discogs **·** AllMusic
 |